Ir-Regolament tal-Kummissjoni (KE) Nru 1494/2003
tal-25 ta’ Awissu 2003
li jistabbilixxi għas-sena tas-suq 2003/04 il-prezz tax-xiri għall-ħażna li jrid jiġi applikat mill-aġenziji tal-ħażna għall-għeneb imqadded mhux ipproċessat u għat-tin imqadded mhux ipproċessat
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2201/96 tat-28 ta’ Ottubru 1996 dwar l-organizzazzjoni komuni tas-swieq fil-prodotti proċessati mill-frott u mill-ħxejjex [1], kif l-aħħar emendat bir-Regolament tal-Kummissjoni (KE) Nru 453/2002 [2], u partikolarment l-Artikolu 9(8) tiegħu,
Billi:
(1) Il-kriterja għat-twettieq tal-prezz li permezz tiegħu l-aġenziji tal-ħażna jixtru t-tin imqadda mhux ipproċessati u l-għeneb imqadded mhux ipproċessat hija stabbilita fl-Artikolu 9(2) tar-Regolament (KE) Nru 2201/96 u l-kondizzjonijiet li permezz tagħhom l-aġenziji tal-ħażna jixtru u jimmaniġġaw il-prodotti huma stabbiliti fir-Regolament tal-Kummissjoni (KE) Nru 1622/1999 tat-23 ta’ Lulju 1999 li jistabbilixxi r-regoli dettaljati dwar l-applikazzjoni tar-Regolament tal-Kunsill (KE) Nru 2201/96 f’dak li jirrigwardja l-iskema tal-ħażna għal għeneb imqadded mhux ipproċessat u tin imqadded mhux ipproċessat [3]. Il-prezz tax-xiri ‘l-ġewwa għandu għalhekk ikunu iffissat għas-sena tas-suq 2003/04 fuq il-bażi, għall-għeneb imqadded, ta’ l-evoluzzjoni fil-prezzijiet dinjija u, għal tin imqadded, il-prezz minimu stabbilit fir-Regolament tal-Kummissjoni (KE) Nru 1459/2003tat-18 ta’ Awissu 2003 li jiffissa, għas-sena tas-suq 2003/04, il-prezz minimu li għandu jkun imħallas lil-produtturi għal tin imqadded mhux ipproċesat u l-ammont ta’ l-għajnuna għall-produzzjoni tat-tin imqadded [4].
(2) Il-miżuri li hemm provvediment dwarhom f’dan ir-Regolament huma konformi ma’ l-opinjoni tal-Kumitat ta’ Ġestjoni għal-Prodotti Proċessati mill-Frott u l-Ħxejjex.
ADOTTAT DAN IR-REGOLAMENT:
L-Artikolu 1
Għas-sena tas-suq 2003/04, il-prezz tax-xiri ‘l-ġewwa referut fl-Artikolu 9(2) tar-Regolament (KE) Nru 2201/96 għandu jkun:
- EUR 378,54 kull tunnellata netta għall-għeneb imqadded mhux ipproċesat,
- EUR 542,70 kull tunnellata netta għall-tin imqadded mhux ipproċesat.
L-Artikolu 2
Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 ta’ Awissu 2003.